BalkanMagazin :: Američka vojna provokacija Ruske Federacije i odlazak NATO pakta u planetarnu izolaciju (2)\nutorak, 19. april 2022 09:59\nPostdemokratski NATO Zapad pokrenuo ju gigantsku planetarnu propagandnu mašineriju demonizacije, ne Ruske Federacije, nego Vladimira Putina, tražeći da on nasilno bude uklonjen sa predsedničke funkcije. Američka administracija, već dve decenije smatra da je Putinovo državno-političko vođstvo glavna prepreka u njihovom porobljavanju Rusije i slobodno se može reći da su oni potpuno u pravu.\nOd dolaska na čelo Ruske Federacije, Putin je uspeo da formira solidnu grupu političara, industrijalaca, ekonomista, geostratega, finansijera i intelektualaca čiji je cilj očuvanje i jačanje Rusije. Taj novi ruski državni aparat, bitno različit od jeljcinovske mafije, počeo je da predviđa neprijateljske poteze SAD-a i da se priprema za neminovan odlazak ka multipolarnosti. O tome nam svedoči i sve prisnija saradnja Rusije i Kine na ekonomskom, monetarnom, političkom i diplomatskom planu. Bilo koja geostrateška analiza ukazuje da su SAD trebale da spreče saradnju ove dve zemlje, a one su učinile upravo suprotno. Ma koliko ovo deluje nelogično, neophodno je podsetiti se na koji način su organizovane Sjedinjene Američke Države od 1945. godine.\nAmerička "ekonomija neprekidnog rata"\nNeposredno posle II svetskog rata, američke korporacije su zaposlile specijaliste za menadžment koje su razumevale samo novac i brojeve, dok detalji industrijalizacije, kvalitet i proizvodnja, za njih nisu imali nikakvu važnost. Ovakva vrsta administrativnog i birokratskog upravljanja dala je privredne rezultate, pa je zato i proširena na vanprivredne segmente, o čemu nam svedoči jedna izjava Roberta Maknamare, američkog državnog sekretara za odbranu u vreme Džona Kenedija i Lindona Džonsona: "Sva kvantitativna merenja koja imamo, ukazuju da mi upravo dobijamo rat [u Vijetnamu]."\nZaslepljena brojevima, proračunavanjima i matematičkim projekcijama, američka administracija nije gledala stvarna događanja na terenu, niti je slušala analize vojno-političkih stručnjaka. Američka agresija na Vijetnam se završila njihovim porazom, ali se njihova strategija nije promenila. Naime, SAD se u nacionalnoj i međunarodnoj politici isključivo ponašaju kao trgovac. Da bi ostvarila velike zarade za ekonomsku elitu, američka administracija se interesuje za tri stvari: vojno-industrijski kompleks, kontrolu energije i snagu dolara. Sve ostalo proizilazi iz toga.\nIstovremeno sa novim menadžerskim tendencijama ratova, američka administracija je u spoljnu politiku uključila ojačanu Monroovu doktrinu. Radi širenja svoje hegemonije, Amerika je odlučila da može vojno da napadne bilo koju zemlju za koju pretpostavi da bi ikada igde mogla da ugrozi sigurnost SAD-a. Na to su dodali i monetarnu politiku ogromnih emisija dolara koji je, uz američku ekonomsku i vojnu agresivnost, postao najupotrebljavanija valuta na svetu. To im, po njihovom mišljenju, daje za pravo da intervenišu, ekonomski i vojno, na bilo kom meridijanu gde se transakcije vrše u dolarima.\nČarls Vilson, američki sekretar za odbranu, krajem 50-ih godina, definisao je potrebu SAD-a za vojnim sukobima kao "ekonomiju neprekidnog rata". Od Korejskog rata, vojni budžeti su neprekidno rasli i izgledalo je kao da je američkoj vojsci trebalo upravo onoliko naoružanja koliko je mogao da proizvede vojno-industrijski kompleks.\nKada je Dvajt Ajzenhauer, 1961. godine, napuštao Belu kuću, on je upozorio:\n"Veza između ogromne vojne institucije i ogromne industrije oružja je nova u američkom iskustvu. Postoji i postojaće mogući rizik užasnog uzdizanja jedne nezakonite sile." Tako se i desilo, te je vojno-industrijski kompleks postao jedan od najvažnijih elemenata američke ekonomije i efikasno sredstvo za pljačkanje suverenih država na svih pet kontinenata.\nTrenutno, SAD se nalaze u teškoj ekonomskoj situaciji sa inflacijom od 9 odsto, što je zadnji put viđeno pre 40 godina, i sa neviđenim dugom od 30 hiljada milijardi dolara. Istovremeno, njihov vojni budžet je prešao 700 milijardi dolara godišnje, ali bez većih rezultata, što je primećeno u Venecueli, Boliviji, Avganistanu, Iraku, Siriji... Uprkos vojnim neuspesima, američka administracija uporno nastavlja da ide istim putem.\nU nedavnim geopolitičkim analizama, veliki broj nezavisnih stručnjaka izrazio je svoju začuđenost mehaničkim primenjivanjem već poznatih američkih strategija, uprkos velikim promenama u svetu. Međutim, sasvim je jasno da je čitavo ustrojstvo američkog društveno-političkog i ekonomskog života zasnovano na vojnim agresijama, otimanju energetskih i rudnih izvora i na održavanju snage dolara.\nUkidanje ili smanjivanje bilo kog od ova tri elementa, po američkom mišljenju, dovelo bi do ugrožavanja njihovog životnog prostora, onoga što je Adolf Hitler u knjizi "Mein kampf" stavio na vrh svih ciljeva – lebensraum, životni prostor, zemljište i sirovine za potrebe carstva.\nAnalogija sa Trećim rajhom nastavlja se kroz velike unutrašnje društveno-ekonomske probleme kroz koje prolazi SAD, ali bez želje i sposobnosti da ih reši na nacionalnom nivou. Oni rešenja traže u vojnim i ekonomskim agresijama na suverene zemlje, imajući hitlerovski utisak da će rešenje biti pronađeno kada zavladaju planetom.\nUdar na američku monetarnu politiku\nZa razliku od teške i okamenjene američke imperije, novi centri moći (Kina, Indija, Rusija, Pakistan, Brazil, Iran...) morali su da se prilagode prilikama i da postanu mnogo fleksibilniji. Ruska administracija već više godina stvara zlatne rezerve, očekujući američki ekonomski rat. Istovremeno, Kina je intenzivirala rad na stvaranju nove međunarodne bankarske mreže koja bi mogla da zameni zapadnjački SWIFT (Udruženje za međunarodne međubankarske finansijske telekomunikacije).\nIz istorije je poznato da je Zapad, još od 12. veka, uspešno organizovao sva ekonomska pitanja vezana za monetarna kretanja, što je i doprinelo njegovoj planetarnoj dominaciji. Međutim, Rusija i Kina već više godina pripremaju novu monetarnu politiku koja bi isključila pre svega američki dolar, a potom i ostale valute zemalja NATO pakta. Od početka ruskih vojnih operacija svedoci smo sve većeg napuštanju dolara u međunarodnoj trgovini. Za SAD je posebno zastrašujući gubitak vrednosti petrodolara koga bi mogli da zamene kineski renminbi, ruska rublja i indijski rupi.\nNe sme da se zaboravi da za dolar Amerika ne garantuje zlatnom podlogom, nego svojom ekonomijom i vojnom silom. Istovremeno, njima su neophodne neverovatne monetarne emisije da bi tako sprečili inflaciju i "rasporedili" je na čitavu planetu. Smanjivanje cirkulacije petrodolara dovelo bi do smanjivanja monetarne mase, a time i do ogromnih ekonomskih problema u Americi.\nEvropska unija – američka kolonija\nPokušavajući da izbegnu promene i katastrofu, SAD su se, do sada, odlučile na ekonomsku i vojnu agresiju protiv četrdesetak zemalja na svim meridijanima, ali rezultati nisu dolazili. Potom su se odlučili na vrlo rizičan potez guranja Ukrajine u rat sa Rusijom, smatrajući da će tako destabilizovati Rusku Federaciju i možda zadobiti neku prednost.\nOni smatraju, ako prilike ne budu povoljne za njih, da uvek imaju podvarijantu prodaje oružja Evropskoj uniji koja bi ratovala protiv Rusije radi američke ekonomske koristi. Evropska unija to ne može da odbije, pre svega, zato što su je stvorili Amerikanci, a potom i zato što Vašington njome upravljaju već pola veka. Dovoljno je napomenuti da ni jedna zemlja ne može da postane član Evropske unije ako nije pre toga postala član američke vojne organizacije NATO.\nKada se 2000. godine, posle NATO agresije na Srbiju, u Evropskoj uniji pojavila misao o potrebi stvaranja evropske vojske, SAD su izričito zabranile bilo kakvo delanje u tom pravcu. U potpunosti je jasno da evropski političari nemaju pravo da urade bilo šta što bi se protivilo američkim interesima, kao što ne mogu ništa da urade ni za svoje zemlje, jer bi odmah bili zamenjeni drugim političarima, poslušnijim i korumpiranijim. To se najbolje vidi od početka vojnog sukoba Rusije i Ukrajine.\nAmerička administracija naredila je Evropskoj uniji da smanji uvoz ruske nafte, gasa i đubriva, sa ciljem da se, u narednom periodu, taj uvoz prekine u potpunosti. Pošto EU nema sopstvene energente, SAD bi im prodavale svoju skupu naftu i gas izvađene iz škriljca. Međutim, kako Amerika nema dovoljne količine gasa i nafte za podmirivanje evropskih potreba, ona bi, posebnim ugovorima sa Ruskom Federacijom, uvozila energente i preprodavala ih Evropskoj uniji po visokim cenama.\nAmerika je imala slične planove i sa Ukrajinom gde postoje velike zalihe gasa. Tokom zadnje decenije, SAD su, preko sina Bajdena i sina Kerija, napravile više preduzeća za eksploataciju gasa. Međutim, cilj tih preduzeća nije bila neposredna eksploatacija, nego čuvanje zaliha da budu eksploatisane posle iscrpljivanja američkih zaliha gasa iz škriljca. Taj gas je namenjen prodaji Evropskoj uniji i zato su se SAD borile da obustave izgradnju Severnog toka 2 i neposredno snabdevanje Evrope ruskim gasom. Cilj je primoravanje Evrope na energetsku zavisnost od američke administracije, čime bi se Evropi utvrdio status američke kolonije, a Americi obezbedili dugoročni prihodi.\nProgramirana propast Evrope\nPotvrđivanje evropskog statusa kolonije videlo se i kroz rad Ursule fon der Lajen, predsednice evropske Komisije, izvršnog organa Evropske unije. Radeći u skladu sa američkim naređenjima, ona je, u ime 450 miliona građana, pokrenula medijsku kampanju i ekonomski rat protiv Ruske Federacije, kupovala naoružanja, slala oružje Ukrajini, proglašavala genocid... Predsednica evropske Komisije, ni u jednom trenutku, nije konsultovala neku od nacionalnih vlada, niti je spominjala njihova mišljenja. Istovremeno, nacionalne vlade Evropske unije, ni u jednom trenutku, nisu (osim retkih izuzetaka) dovele u pitanje izvršavanje američkih naređenja koja sva idu na štetu evropskih zemalja.\nOvog meseca pojavile su se informacije da će Evropska unija, zbog američke zabrane uvoza energenata iz Rusije, u narednih 10 godina, morati da smanji potrošnju energije za 17 odsto, što može da se prevede kao smanjivanje bruto proizvoda za isto toliko. Stručnjaci kažu da je komisija Unije već počela da organizuje veliko siromašenje evropskog kontinenta. Ta programirana propast je američka odluka da se Evropa slučajno ne bi pojavila kao naredni konkurent koji bi još više smanjio uticaj SAD-a u novom multipolarnom svetu.\nOčigledno je da se Evropska unija zaputila isključivo služenju interesima američke nadnacionalne ekonomske elite, što će biti pogubno za skoro pola milijarde njenih stanovnika. Naravno, taj put nije novina i može se reći da je Evropa imala određenu perspektivu sve do mandata francuskog političara Žaka Delora koji je bio predsednik Komisije od 1985. do 1995. godine. On je odigrao odlučujuću ulogu u deregulaciji finansijskih tržišta odlučivši da odvede liberalizaciju mnogo dalje nego što je program jedinstvenog tržišta prvobitno nameravao. Potom su se na scenu izašli finansijeri, industrijalci i marketinški stručnjaci. Njihovi ciljevi nikada nisu bili dobrobit evropskih građana, nego samo rentabilnosti i ostvarivanje što veće zarade za malobrojnu nadnacionalnu ekonomsku elitu.\nPripreme za sukob\nAko se analiziraju događanja u Ukrajini, počevši od februara meseca, može da se primeti da se Ruska Federacija pripremala za vojnu provokaciju SAD-a. Januara 2020. godine, na mesto šefa vlade je postavljen Mihail Mišustin, nekadašnji zamenik ministra za poreze i namete, čiji je zadatak konsolidacija unutrašnjih snaga i odstranjivanje oligarha spremnih da, zbog brze zarade, Rusiju prepuste Amerikancima. Mišustin je došao na mesto Dmitrija Medvedeva koji je, kao jedan od Putinovih najbližih saradnika, postavljen na čelo Saveta bezbednosti Ruske Federacije, ključnog savetodavnog organa za pitanje nacionalne bezbednosti i odbrane od unutrašnjih i spoljnih neprijatelja.\nRuska Federacija već dve decenije pažljivo prati američke geostrateške poteze i trudi se da predvidi najefikasnije odgovore. Istovremeno, američka administracija je pokazala prilično nerazumevanje novonastalih prilika, razmišljajući i dalje kao u prošlosti.\nNedavno je Žak Atali, francuski ekonomista i jedan od glasnogovornika američke ekonomske elite, naglasio da NATO treba da proizvodi više municije. Njegova vizija se zasnivala na prilikama od pre sto godina, kada je tokom I svetskog rata, Francuska, posle bitke na Marni, morala da obustavi akcije i da se ukopa u rovove, jer više nije imala dovoljno municije.\nMeđutim, današnji svet se bitno razlikuje od onog iz 1914. godine, a Ruska Federacija se naoružava drugačije, tražeći što veću disuazivnu vrednost vojnih sredstava. Stiče se utisak da su u tome i uspeli svojim hipersoničnim raketama sa navođenjem nazvanim Kindžal.\nKindžal – pretnja nosačima aviona\nRakete Kindžal promenile su vojno-strateške prilike u svetu, a posebno u odnosu sa američkom vojnom silom. NATO kriterijumi predviđaju da u velikim vojnim akcijama učestvuje 11 američkih nosača aviona, po jedan francuski i britanski, kao i jedan manji italijanski. Međutim, ruska tehnologija Kindžal, rakete koje se kreću brzinom od 7.000 do 12.000 km/h i ispaljuju se sa kopna, mora ili iz vazduha, omogućavaju ruskoj armiji da u izuzetno kratkom roku potopi svu NATO pomorsku silu u bilo kom okeanu.\nUzevši u obzir da jedan nosač aviona košta od 15 do 25 milijardi dolara, sasvim je logično da SAD ne žele da uđu ni u kakav konflikt sa Ruskom Federacijom koja bi za nekoliko časova, raketama vrednim nekoliko miliona dolara, mogla da im nanese štetu od 300 milijardi dolara. Pretpostavlja se da je strah od ruskih hipersoničnih raketa sprečio bilo kakvu neposrednu američku intrvencija u Ukrajini. Međutim, takve prilike mogu da navedu američku administraciju da na rusku armiju pošalje evropske vojske koje bi morale da izvršavaju naređenja Vašingtona.\nKako se trenutno odvijaju ratna dejstva, moglo bi da se zaključi da Ruska Federacija pokušava da obezbedi svoju zapadnu granicu prema Ukrajini i region Donbasa, obezbedi izlazak na Azovsko i Crno more, da neutralizuje i pacifikuje nacističke vojne i paravojne formacije, kao i strane plaćenike, da obezbedi buduću ukrajinsku neutralnost i da odvrati NATO pakt od širenja vojnog sukoba. U konfrontaciji sa SAD-om, Ruska Federacija ima podršku Kine, Indije, Pakistana, Turske i skoro svih azijskih zemalja, osim Japana, kao i većine latino-američkih zemalja.\nTeško je predvideti kako će se odvijati ova vojna i ekonomska kriza, koju je izazvala američka administracija, i kojim pravcem će ona odvesti čovečanstvo. Ono što može da se zaključi, jeste da se istorija ponavlja i da je italijanski političar Antonio Gramši bio u pravu kada je tridesetih godina prošlog veka, u jeku pojave fašizma i nacizma, primetio da stari svet umire, da se novi svet sporo pojavljuje i da se u tom razdoblju rađaju čudovišta.


Užice budući centar paraolimpijskog sporta (video) – ZoomUe\nby branko · 24 јуна, 2016\nMiloš Zarić osvojio je zlatnu medalju u bacanju koplja, a Nebojša Đurić srebro u bacanju kugle i bronzanu medalju u bacanju koplja.\nZamenik gradonačelnika Nemanja Nešić je najavio da će se u Užice u narednom periodu afirmisati kao centar paraolimpijskog sporta Srbije .\n“ Njihov rezultat je motiv i podstrek i drugim sugrađanima sa invaliditetom da kroz sport potraže svoju ličnu i društvenu afirmaciji,a grad će raditi na stbaranju što boljih uslova za to“,rekao je Nešić.\nMiloš Zarić zahvalio se predstavnicima grada za podršku, dobre uslove za trening i stipendiju za pripreme za predstojeću Olimpijadu.\n„Idemo da se borimo za nove medalje u Riu,gde će nam Bugari i Poljaci biti najveća konkurencija.Posle Beograda vraćam se4 na pripreme u Užice,gde imam sve potrebne uslove“,rekao je Zarić.\nEvropsko prvenstvo u italijanskom gradu Grosetu bilo je prvo veliko takmičenje za Nebojšu Đurića.\n„Ove medalje su podstrek da se radi još više i sa još većom željom za uspehom kako bi obradovali i naš grad i državu.Pozivam i sve osobe sa invaliditetom da se bave sportom,jer on je lek za sve“,poručio je Đurić.\nPredsednik Paraolimpijskog komiteta Srbije Zoran Mićović podsetio je da većina osvajača medalja je iz Užica i da je to najači grad u Srbiji sa sportistima sa invaliditetom.\n„Osobe sa invaliditeom su trostruki pobednici jer posle povreda, izlečenja treba psihički prevazići barijere a najvažnije su medalje.\nU ovom trenutku 15 takmičara iz Srbije će učestvovati u Riju i to u atletici, stonom tenisu, streljaštvu i dizanju tegova“,istako je Mićović.\nby Zoran Kanacki · Published 4 маја, 2018\nHospitalizovano 111 kovid pacijenata\nNext story Dodeljena priznanja Vidovdanski vitez\nPrevious story Rezultat za respekt (video)


Prva trka „Montenegro Winter Cup-a 2019“ na Žabljaku 26. i 27. januara\nMontenegro vinter kup, takmičenje automobila u zimskim uslovima, se posle par godina na velika vrata vratio na automobilističku scenu Crne Gore i regiona.\nPripreme za predstojeću sezonu su uveliko u toku, pa tako možemo očekivati četiri trke u kalendaru, od kojih će prva biti održana poslednjeg vikenda januara, a u organizaciji Motorsport magazina iz Nikišića i suorganizatora AMSK „Stjepović“ sa Žabljaka, uz pokoroviteljstvo opštine Žabljak.\nŠto se tiče pravilnika biće dosta novina, jednu od njih vidite na fotografiji iznad tekst, dok je još bitno izdvojiti da se uvodi nova klasa 1200 ccm grupa H, dok se kategorija ATV-a deli na one sa pogonom na sva čeitri točka, kao i one sa pogonom na dva. Važno napomenuti još je da prvih deset takmičara dobija bodove i to po sistemu: 25, 18, 15, 12, 10, 8, 6, 4, 2 i 1 bod, dok je za bodovanje klase dovoljno da se ima jedan takmičar da se boduje ista.\nJako bitna stavka je da je na takmičenju dozvoljena upotreba pneumatika sa ekserima ili takozvanim spajkovima.\nTako da ako posedujete automobil sa rol barom i takmičarskom opremom, kao i neki terenac i ATV, evo izvanredne prilike da zimsku pauzu zamenite jedinim izuzetim arenalinskim doživljajem, kakvu pruža vožna po podlozi koja je prekrivena snegom i ledom.\nPravilnik kupa kao i detalje o rasporedu ostalih trka objavićemo naknadno.


Zvizdić-Mogherini: Napredak BiH u evropskim integracijama najvidljiviji do sada | RTV SLON\nPočetna Vijesti Vijesti Zvizdić-Mogherini: Napredak BiH u evropskim integracijama najvidljiviji do sada\nObjavio: admin - 05/09/2016 17:34\nPredsjedavajući Vijeća ministara Bosne i Hercegovine Denis Zvizdić i visoka predstavnica Evropske unije za vanjske poslove i sigurnosnu politiku i potpredsjednica Evropske komisije Federica Mogherini složili su se danas, tokom susreta u Bruxellesu, da je najavljeni referendumu o Danu Republike Srpske nepotreban i štetan.\nRazgovarajući o tome, ali i o napretku koji je BiH postigla u procesu evropskih integracija, istaknuto je da je u narednom periodu potrebno posvetiti se ekonomskom razvoju zemlje.\nPredsjedavajući Zvizdić ponovio je da je BiH opredijeljena za EU integracije, naglašavajući da je članstvo u EU osnovni vanjskopolitički prioritet i strateški cilj BiH, izražavajući uvjerenje da će BiH završiti obaveze da bi 2017. godine dobila kandidatski status.\nPodsjetio je da je BiH ispunila i posljednji uslov na tom putu, usvajajući finalizirani tekst mehanizma koordinacije, a Mogherini je upoznao i sa stepenom realizacije Reformske agende, čijom implementacijom se BiH približava EU.\nZvizdić je podvukao da je realiziran i drugi uslov u vezi sa Sporazumom o stabilizaciji i pridruživanju (SSP) dodajući da Predsjedništvo BiH čeka ratifikaciju zemalja Evropske unije.\nIstaknuo je da je napravljen iskorak i na NATO putu i to je jedna od ključnih poruka koje doprinose sigurnosti BiH i regiona.\nVisoka predstavnica Mogherini je pohvalila napredak Bosne I Hercegovine u ispunjavanju uslova za uvrštavanje zahtjeva BiH za članstvo u Evropsku uniju na dnevni red predstojećeg sastanka Vijeća za opće poslove Evropske unije.\nVisoka predstavnica Mogherini je čestitala na postignutim rezultatima, ponovivši da BiH ima podršku za nastavak još aktivnijeg evropskog puta.\nOcijenila je da je ostvaren vidljiv napredak u realiziranju zadataka koje je BiH dobila od Evropske unije te da je u narednom periodu neophodna još čvršća saradnja zemalja zapadnog Balkana na jačanju sigurnosti i na suzbijanju terorizma i svih oblika ekstremizma.\nZahvalivši na podršci i pomoći BiH u procesu evropskih integracija, Zvizdić je izrazio uvjerenje da će veliki napredak koji je ostvarila BiH biti prepoznati 20. septembra kada će Vijeće trebalo usvojiti zaključak o prosljeđivanju zahtjeva BiH Evropskoj komisiji s pozivom za pripremu Mišljenja o zahtjevu BiH za članstvo u EU, saopćeno je iz Vijeća ministara BiH.


Izvor: Vesti online arhiva vesti 02.10.2017 - Naslovi.net\nVIDEO: Ruski "migovi" stigli u Srbiju!\nRuski vojni transporter "Antonov 124" sa delovima "migova" sleteo je na vojni aerodrom "Batajnica". U prvom avionu koji je stigao u Srbiju su delovi dva MiG-a 29, koje su za potrebe leta rastavili ruski tehničari. Zbog veoma osetljivog posla oko utovara… »\nOsumnjičeni za napad u Marseju, prilikom čega su ubijene dve osobe, bio je uhapšen, a potom oslobođen, dva dana pre napada, saopštio je izvor blizak policiji. Izvor navodi da je osumnjičeni, poznat pod osam različitih imena, zaustavljen u gradu… »\nEvropska komisija, koja je referendum u Kataloniji proglasila neustavnim, tvrdi da slučaj te španske pokrajine i Kosova i Metohije "nisu uporedivi". Navedeno je da je tako jer je "Španija država članica" Evropske unije. - Kada je priznanje Kosova u… »\n02.10.2017 Vesti online, kategorije


Kako procijeniti nivo lizinga koji štedi energiju je najprimerniji? - Vesti - Jiaxing Xie Elevator Co., Ltd\nKako procijeniti nivo lizinga koji štedi energiju je najprimerniji?\nLift 2002 koji je uštedela energija od strane kineske mreže liftova predložila je koncept, već više od 10 godina, sada je koncept lifta za uštedu energije za preduzeća i korisnike liftova, ali i relevantna državna odjela.\nPa kako sada gledamo energetski efikasne liftove? Kako procijeniti nivo lifta za uštedu energije?\nEvaluacija registracije liftova koji štede energiju, može biti slična upotrebi petostepenog sistema kućnih aparata, ili AAA, AA, A, B, C pet sistema. I dvostepeni lift sa AC-om, ako je C-klasa, a onda Turbo-crv VVVF lift može biti B-klasa, snage permanentnog magneta sinkrono domaćinima od glavnog okvira turbina, tako da se mogu uključiti i sinhroni VVVF lift sa permanentnim magnetom Nivo.\nDa biste dobili lift na nivou AA, morate biti u mogućnosti da uštedite struju više od lifta trajnog magnetnog sinhrona motora.\nLift AAA grade je najnaprednija tehnologija uštede energije i primena proizvoda za lift.\nPrema gore navedenoj situaciji i stvarnoj upotrebi lifta, predlažemo sledeću tvrdu referencu za ocjenu liftova koji štede energiju\nAAA: trajni magnet Sinkroni host, VVVF kontrolna tehnologija, generisanje električne energije liftom koriste da postignu broj $, a ne direktno utiču na električnu mrežu. Ova vrsta efekta štednje energije u liftu je dobra, bez uticaja na električnu mrežu, stvarno zreo dizajnerski lift za treću generaciju.\nAA: trajni magnet Sinhroni domaćin, VVVF kontrola, može da koristi proizvodnju električne energije liftom, kao što je povratna informacija o energiji, ali povratne informacije o energiji moraju biti u skladu sa uslovima mreže državne mreže, sa ispravljačem snage lifta i snagom tehnologije za obradu stabilnosti valnih talasa Bez štetnog uticaja na mrežu. Stopa iskorišćenja povratne energije dostigla je $ broj, lift u treću generaciju linije liftova koji štedi energiju, ali pripada pragu trećeg tipa lifta za uštedu energije.\nO: Stalni magnetni sinhroni domaćin, VVVF kontrola, ovaj tip lifta se široko koristi skoro deset godina, a prodaja se svake godine povećava, tržišni udio se povećava, potrošnja energije, ali i zaštita životne sredine od turbine Bolji džem, sada je glavni proizvod, nastaviće da povećava udio. Ova vrsta lifta je druga generacija liftova koji štede energiju.\nB: Glavni turbo-crveni sistem, VVVF kontrola, ovakav tip motora motora u liftu je relativno velik, ali u poređenju sa razmjenom dvostruke brzine za uštedu energije, ali i prve generacije lifta tehnologije koja štedi energiju, ali postepeno smanjuje proizvodnju . Na tržištu je nastavljeno i prodaja, prije glavnih proizvoda liftova.\nB: AC dvostruka kontrola, glavni turboklavi lift, PLC ili stariji kontrolni mod, lift je uglavnom stari lift i teretni lift.\nNaravno, hardver za postizanje, softvera se ne može postići, nivo nakon dodavanja "-", jer nedostatak aspekata treba poboljšati.\nZa određivanje nivoa uštede energije, moraju imati stvarne hardverske uslove i stvarnu podršku za podatke, inače će ocena biti prazna.\nPar: Kako napraviti lift za svakodnevno održavanje i održavanje\nSljedeći: Koji su zahtevi za novi tip pogonskog motora za brze lifts?\nAnaliza o performansama aplikacija lifta za raz...\nMašinska soba Putnički lift Japanski komercijalni servis lift


22.08 - 22.09.2014\nU Holu Narodnog muzeja Zrenjanin u petak, 22. avgusta 2014. godine, u 19 časova biće otvorena X Međunarodna izložba fotografija pod nazivom "Zaštićena planeta". Organizatori izložbe su Nacionalni park Fruška gora i Narodni muzej Zrenjanin, a na otvaranju će govoriti mr Dragiša Savić, organizator izložbe iz NP Fruška gora, i Nataša Knežević, kustos biolog Narodnog muzeja Zrenjanin.\nIzložba je rezultat međunarodnog konkursa koji je objavljen početkom godine a na koji se javilo ukupno 65 autora iz 20 zemalja. Kao i obično, najviše autora je iz Srbije i okruženja ali tu su i fotografije autora iz Rusije, Kazahstana, Španije, Kanade, SAD-a, Češke, Velike Britanije, Indije, Malezije itd. Od oko 500 fotografija pristiglih na konkurs odabrano je 40 koje su odštampane i uramljene za izlaganje. Fotografije su birane tako da na najbolji način prikažu svu raznovrsnost pejsaža i šuma u zaštićenim prirodnim dobrima iz raznih krajeva sveta.V\nZa posetioce izložbe pripremljen je i prigodan katalog sa odabranim fotografijama a na internetu je postavljena online prezentacija na kojoj se nalaze sve fotografije sa ove izložbe. (http://www.naturefg.com)\nDa podsetimo, ovo je deseta međunarodna izložba fotografija koju NP Fruška gora organizuje zaredom. Prethodne, od kojih je svaka izazvala veliko interesovanje publike, bile su: "Čudesni svet vilinskih konjica", "Kroz paukovu mrežu", "Leptiri", "Orhideje sveta", "Vodozemci i gmizavci", "Tvrdokrilci", "Ptice grabljivice", "Carstvo gljiva" i "Sisari".\nIzložba će trajati do 22. septembra 2014. godine.


Ministarstvo spoljnih poslova : Južne vesti\nDačić i Dimitrov u Nišu: Plan je da se do kraja juna otvore granice Severne Makedonije\n16:39, 10. 6. 2020.\nMinistri spoljnih poslova Srbije i Severne Makedonije Ivica Dačić i Nikola Dimitrov sreli su se u Nišu i razgovarali o saradnji dve države, a Dimirov je rekao da se u dogovoru sa tamošnjim ministrom zdravlja planira otvaranje granica ove države nakon što su zatvorene zbog virusa korona.\n08:35, 31. 5. 2020.\nOko 200 studenata iz Srbije, među kojima i dvojica Vranjanaca i drugih mesta juga, zarobljeni su u Rusiji koja je trenutno jedno od najvećih žarišta virusa korona u svetu, jer je Srbija ukinula humanitarne letove sredinom maja, a avio-saobraćaj je ograničen. Oni su, kažu, već mesec dana u kontaktu sa Ambasadom u Rusiji i našim Ministarstvom spoljnih poslova, ali rešenja nema. U Ministarstvu kažu da s obzirom na epidemiološku situaciju tamo, organizovanje leta zavisi od ruskih nadležnih organa.\nAerodromi zatvoreni, Srbi “zarobljeni” u Amsterdamu\n13:24, 19. 3. 2020.\nOsmoro Srba, među kojima je i jedan Nišlija, “zarobljeni” su na aerodromu u Amesterdamu jer su letovi za Srbiju ukinuti, pa ne mogu kući. Otac Nišlije Filipa Miloševića, koji je do Holandije doleteo iz Čikaga, kaže da bi Vlada Srbije trebalo da se angažuje i pomogne onima koji su zbog najnovijih mera zbog korona virusa ostali na aerodromima širom sveta.\nZajednička sednica vlada Srbije i Mađarske u Nišu\n12:02, 4. 10. 2016.\nMinistar spoljnih poslova Srbije Ivica Dačić i njegov kolega iz Mađarske Peter Sijart dogovorili su da se vlade Srbije i Mađarske sastanu u Nišu 20. i 21. novembra.\nMinistarstvo: Izbegavajte prelaz Đevđeleija - Idomeni\n16:09, 21. 8. 2015.\nZbog pojačanog talasa migranata, Ministarstvo spoljnih poslova Republike Srbije preporučilo je državljanima da ne koriste granični - železnički prelaz Đevđelija/Idomeni gde se trenutno nalazi više hiljada izbeglica sa Bliskog istoka.\nZoranu Antiću uručena "Zlatna značka"\n14:37, 23. 10. 2014.\nU Narodnom pozorištu u Beogradu gradonačelniku Vranja uručena je "Zlatna značka“ za 2014. godinu, za doprinos razvijanju kulturnih delatnosti, koju dodeljuju Kulturno-prosvetna zajednica Srbije i Ministarstvo spoljnih poslova.


Ukidanje parafiskalnih nameta i dalji razvoj e-uprave - glavne preporuke privrede u NALED-ovoj "Sivoj knjizi" - Edukaplus\nUkidanje parafiskalnih nameta i dalji razvoj e-uprave – glavne preporuke privrede u NALED-ovoj „Sivoj knjizi“\nUkidanje parafiskalnih nameta i formiranje registra taksi i naknada, kao i dalje uvođenje elektronskih dozvola i smanjivanje poreza i doprinosa na najniže zarade, glavne su preporuke privrede za smanjivanje birokratije u 2016. godini koje su navedene u „Sivoj knjizi“ Nacionalne alijanse za lokalni ekonomski razvoj (NALED).\nNa predstavljanju te publikacije, koja ima 100 predloga za stvaranje boljih uslova za život i rad u Srbiji kroz eliminisanje suvišne administracije i unapređenje zakonskih okvira, u petak , 29. januara 2016. godine rečeno je da su ključne preporuke privrede Vladi Srbije i dalji razvoj e-uprave i pojednostavljivanje procedure za porodiljsku naknadu.\nPotpredsednica Upravnog odbora NALED-a Ana Brnabić kazala je da je kroz „Sivu knjigu“, od prvog izdanja do danas, unapređeno 76 administrativnih procedura, odnosno u proseku desetak godišnje. Ona je dodala da se u osmom izdanju NALED-ove publikacije najviše preporuka odnosi na ministarstva finansija i zdravlja i da će oni najviše morati da rade jer imaju najveći broj nerešenih preporuka.\nPrema njenim rečima, reforme sprovedene u 2015. godini obezbedile su najbolji plasman Srbije na „Doing Business“ listi Svetske banke u poslednjih deset godina.\nMinistarka građevinarstva, saobraćaja i infrastrukture Zorana Mihajlović kazala je da je u prošloj godini Vlada Srbije uradila dosta u cilju stvaranja povoljnog ambijenta za investiranje, ali da treba uraditi još toga. Prema njenim ocenama, Srbija može biti i među prvih 30 zemalja na „Doing Business“ o uslovima poslovanja, jer kako je dodala – „ima i političku stabilnost bez koje nema ni razvoja“.\nMinistar privrede Željko Sertić ponovio je da do kraja maja 2016. nijedno preduzeće u Srbiji, kojih je sada 10, neće biti pod zaštitom države. Takođe je podsetio i da je Vlada Srbije proglasila 2016. za godinu preduzetništva u Srbiji i dodao da će u naredne tri nedelje biti predstavljeni podsticaji za razvoj preduzetništva.


Oskarom nagrađen film "Šaulov sin" u KCNS | Luftika\nOskarom nagrađen film „Šaulov sin“ u KCNS\nDobitnik Oskara za najbolji strani film na ovogodišnjoj dodeli nagrada Američke filmske akademije, „Šaulov sin“, novosadsku bioskopsku premijeru imaće u četvrtak 24. marta u Kuturnom centru Novog Sada.\nDebitantski film mađarskog reditelja Lasla Nemeša, na realističan i veoma originalan način, prikazuje svakodnevni život u Aušvicu, ispričan iz vizure protagoniste filma Šaula, pripadnika Zonderkomanda. On će, jednog od tih tragičnih dana, među leševima naići na telo jevrejskog dečaka za koje veruje da je njegov sin, nakon čega će učiniti sve ne bi li ga dostojno sahranio.\nNemeš, učenik i pomoćnik rediteljskog znalca Bela Tara, smatra da Šaulov sin nije film koji prikazuje Holokaust, već jednostavnu priču o ograničenjima običnog čoveka, oca, u životno dramatičnoj situaciji. Nasuprot brojnim dosadašnjim – pomalo mitologizovanim – filmskim prikazima logorskog preživljavanja, Šaulov sin pruža gledaocima onu istorijsku realnost koja se danas magli u sećanju mnogih.\nOsvajanjem Oskara, nagrade Gran Prija u Kanu, Zlatnog globusa i mnoštva pozitivne kritike za svoje prvo ostvarenje, Nemeš se već ističe kao jedan od vodećih predstavnika talasa mladih evropskih reditelja.\nŠaulov sin će se u sklopu redovnog filmskog programa Kulturnog centra Novog Sada prikazivati do 30. marta u terminu od 21 čas.\nOznakeKuturni centar Novog Sada Laslo Nemeš oskar šaulov sin


Prevaziđeni frakcijski sukobi u Fatahu\nFrakcije vladajućeg Fataha objavile su da su rešile nesporazume i da će podneti jedinstvenu partijsku listu uoči izbora 25. januara. Održavanje izbora je, zbog sukoba u Fatahu, bilo dovedeno u pitanje .\nNakon maratonskih pregovora kojima je posredovao palestinski predsjednik Mahmud Abas, frakcije Fataha dogovorile su se da udruže snage uoči predstojećih izbora za 132-člani parlament.\nNa listi koju je Fatah predao pre nekoliko sedmica bila su imena pripadnika takozvane «Stare garde» - uglavnom bliskih pokojnom vođi Jaseru Arafatu i sadašnjem lideru Abasu. Mlađi partijski čelnici koje personifikuje Marvan Barguti, podneli su zasebnu listu i kada je nekoliko stranačkih izbora poništeno, «podmladak» je zapretio bojkotom. Marvana Bargutija, koji trenutno u Izraelu izdržava petostruku doživotnu robiju, podržao je uticajni lider Fataha iz pojasa Gaze, Mohamed Dalan. Dalan je objavio kako je nova, izmenjena izborna lista pobeda reformske frakcije.\nDalan je rekao da ministri, članovi izvršnog odbora i najznačajniji ljudi iz redova «stare garde», shodno sporazumu, neće biti na listi, kako bi se mlađim aktivistima Fataha ukazala jednaka šansa da osvoje mandat na predstojećim izborima. Mnoge iz stare Fatahove garde Palestinci dovode u vezu sa korupcionaškim aferama.\nNa nekoliko poslednjih lokanih izbora Fatah je poražen od radikalnog islamskog pokreta Hamas, organizacije koju zvanični Vašington smatra terorističkom, a koja je raskolom u Fatahu postala najjača politička stranka na palestinskim teritorijama.


24. Decembra 2012. godine navršava se 100 godina srpskog vojnog vazduhoplovstva. Tim povodom, 24. decembra održaće se Centralna proslava na aerodromu u Batajnici sa početkom u 11:00 časova, kao i Svečana akademija u Jugoslovenskom dramskom pozorištu sa početkom u 20:00 časova.\nFormiranjem prve Vazduhoplovne komande 1912. godine, Srbija se svrstala među petnaest država koje su imale vojno vazduhoplovstvo. Poleteli smo među prvima u svetu i među prvima protivavionskom artiljerijom oborili neprijateljski vazduhoplov. Na tim temeljima, evo, čitav jedan vek se razvija i živi vojno vazduhoplovstvo Srbije, kao prepoznatljiv i nezamenljiv deo njenog progresa, njene odbrambene snage, privrede i nauke.\nVekovni trud prethodnih generacija umnih i odvažnih pilota i protivavionaca gradio je ugled Srbije kao jedne od retkih država koja je sveobuhvatno razvijala vazduhoplostvo – kroz naučno-istraživački rad, projektovanje i proizvodnju vazduhoplova i školovanjem vazduhoplovnog kadra. Tradicija, bogata iskustva i slavne žrtve koje su naši ljudi ugradili u razvoj vazduhoplovstva ne smeju se nikada zaboraviti. Zbog njih i zbog generacija koje dolaze, ponosno i širom otvorenih očiju gledamo u budućnost.


GUVERNERKA PROTIV GRAĐANA: “Hajka protiv bankarskog sektora, naknade problem samo u Srbiji” - 24vesti\nGUVERNERKA PROTIV GRAĐANA: “Hajka protiv bankarskog sektora, naknade problem samo u Srbiji”\nNarodna banka Srbije (NBS) nema nameru da ulazi u polemiku sa onima koji uvek nađu način da imaju neki profitabilan posao, izjavila je guvernerka Jorgovanka Tabaković.\nOna je ukazala da svi zaboravljaju presudu u Evropi protiv jedne banke koja kaže da su naknade za obradu kredita zakonite, piše FoNet, prenosi N1.\nTabaković je novinarima u NBS, gde je predstavljena nova usluga e-Uprave, rekla da će rejting Srbije, kojem je bila nadomak pre pandemije, sada uniziti hajka protiv bankarskog i finansijskog sektora i problem sa naknadama za obradu kredita koje postoje 20 godina.\nNe mešam se u rad sudova, ali neću dopustiti nikom da od Srbiju od poželjne investicione destinacije pravi pravno nesigurno i nepoželjno mesto za ulagače, naglasila je Tabaković.\nU NBS predstavljena nova eUsluga „Moji podaci za banku”\nZahvaljujući ovoj usluzi, koja je dostupna korisnicima portala eUprave, omogućena je komunikacija građana i banaka na „klik“, odnosno omogućeno je da građani svoje podatke iz različitih državnih registara proslede banci od koje žele da dobiju ponudu za zaključenje ugovora o bankarskom proizvodu.\nUsluga „Moji podaci za banku“ nastala je kao nadogradnja usluge „Moji podaci“, koja već postoji na portalu eUprava i omogućava građanima uvid u njihove podatke koji se nalaze u različitim državnim registrima, kao na primer u Centralnom registru stanovništva, Centralnom registru obaveznog socijalnog osiguranja, u registrima PIO fonda, Poreskoj upravi i u drugim državnim evidencijama.


Vučić pozdravio dogovor Dodika i Izetbegovića\nPremijer Srbije Aleksandar Vučić rekao je danas da je zadovoljan dogovorom predsjednika Republike Srpske i SNSD-a Milorada Dodika i predsjedavajućeg Predsjedništva BiH i predsjednika SDA Bakira Izetbegovića i naveo da Srbija podržava ovaj dogovor.\n“To je važan dogovor u pravcu stabilnosti i BiH i Republike Srpske. Svaki dogovor naroda u BiH ćemo da podržimo”, rekao je Vučić na konferenciji za novinare u Vladi Srbije.\nOn je kazao da je situacija u regionu očigledno veoma komplikovana, ali da će Srbija dati sve što može da mir i stabilnost budu sačuvani.\nNa sastanku koji je održan u Istočnom Sarajevu u nedjelju koji je organizovao šef Delegacije EU u BiH Lars Gunar Vigemark, Dodik i Izetbegović sa premijerkom RS Željkom Cvijanović i premijerom Denisom Zvizdićem postignut je dogovor o Mehanizmu koordinacije i potpisano je Pismo namjere za Međunarodni monetarni fond.


Podgorica, 10. juna 2020 - “Upravljanje komentarima posebno je izazovno za sve onlajn medije, naročito u vremenu krize. Potrebno je napraviti balans između slobode izražavanja mišljenja i zabrane širenja govora mržnje, propagande, uvreda”, saopštila je Džil Filips (Gill Phillips), advokatica britanskog Gardijana, zadužena za poštovanje medijskih zakona.\nKako je dodala, mediji moraju da shvate da imaju odgovornost i da se opredijele za način moderacije.\n“Ako objavite komentar koji je nezakonit, onda ga obrištete, to znači da nijesti smjeli da ga objavite na svom sajtu”, kazala je Filips, ukazujući da je govor mržnje krivično djelo u većini zemalja.\nFilips je upozorila i da izdavači medija moraju imati u vidu sve posljedice ako se u komentaru objave nečiji lični podaci, koji su zaštićeni zakonom.\nPodsjetila je da se neki mediji odlučuju da uopšte nemaju moderaciju, već da vijesti prolaze kroz odredjene filtere koji prepoznaju sporne riječi, drugi, pak, da rade predmoderaciju, neki postmoderaciju ali da ima i onih koji se opredeljuju za mješovite modele. Svaki od tih pojedinačnih modela, kako je rekla, imaju i prednosti i mane.\nKako je dodala, Gardijan se posljednih godina ne rukovodi potrebom većeg broja komentara, već se uredništvo odlučilo da uvede jasnih deset pravila komentarisanja kojih se komentatori moraju pridržavati. Medju tim standardima je i da budu u skladu sa etičkim vrijednostima ali i da se drže zadate teme teksta.\nKazala je i da imaju timove obučenih moderatora koji taj posao rade 24 sata.\nTako, kako je navela, ako imaju više članaka na istu temu opredijele se da dozvole komentare samo na jedan. Osim toga, obavezna je registracija komentatora, iako kako kaže, znaju da jedna osoba može otvoriti više mejl naloga, ta praksa je pokazala da ipak ima manje spornih komentara.\nAdvokatica Gardijana je, na predavaju kojem su prisustvovali novinara, pravnici, predstavnici medijskih udrženja I organzacija, regulatora, medijski ombudsmani, ukazala je da ugledni britanski list posebno vodi računa o komentarima tekstova o osjetljivim, društvenim pitanjima.\nU tom smislu navela je da je onlajn prostor dostupan svima i da ono što se objavi u Crnoj Gori može da pročita neko u SAD, te da se o tome treba voditi računa prilikom objavljivanja komentara.\nPredsjednica Društva profesionalnih novinara Mila Radulović kazala je da mediji u Crnoj Gori koriste različite modele moderacije. Dodala je i da još uvijek “lutamo i koristimo pravnu praksu koju ne znamo da primijenimo.”\nKazala je da u Crnoj Gori redakcije nemaju obučene moderatore i da taj posao uglavnom rade novinari početnici.\nRadulovićeva je rekla da to pitanje nije zakonski regulisano, a da je u Predlogu Zakona o medijima navedeno da je obaveza medija da sporni komentar nakon saznanja ukloni u roku od 24 sata, što je “predug rok.”\nOna je podsjetila na privodjenja u policiju osoba zbog pisanja i dijeljenja spornih komentara.\nVebinar je organizovao Institut za medije Crne Gore (IMCG), Društvo profesionalnih novinara Crne Gore (DPNCG), Mediacentar Sarajevo i Albany Associates London, uz podršku Britanske ambasade u Podgorici.


3D olovkama oživljena baština Crne Gore u okviru Dana evropske baštine\nProgramom Elektrotehničkog fakulteta UCG “3D olovkama oživimo baštinu Crne Gore”, obilježeni su Dani evropske baštine u 2021. godini, kroz kreativnu radionicu održanu od 27. septembra do 1.\noktobra, u prostorijama partnera programa - Eklektik foto studiju i galerija, u Podgorici, i u prostorijama ETF-a.\nRiječ je o programu koji je, kao jedan od 13 odabranih programa, dobio finansijsku podršku Ministarstva, prosvjete, nauke kulture i sporta, a na ovogodišnju temu „Heritage: All inclusive – Baština otvorena za sve“.\nRukovodilac ovog programa je doc. dr Milena Đukanović, sa Elektrotehničkog fakulteta Univerziteta Crne Gore.\n- Studenti fakulteta, kao i djeca osnovnih škola, imali su mogućnost da se upoznaju sa dijelom kulturne baštine Crne Gore na interesantan i kreativan način, kao i da na datu temu ispolje svoju kretivnost i 3D olovkama ožive baštinu“, saopštila je rukovodilac Đukanović.\nMeđunarodna inicijativa Dani evropske baštine se tradicionalno obilježava svakog septembra u 50 zemalja potpisnica Evropske konvencije o kulturi, među kojima je i Crma Gora, a sve u cilju približavanja\nkulturne baštine široj javnosti.\nDani evropske baštine 2021,


Projektni biro Iveks Plus dao je rešenje gradskog trga Babušnice formirajući atraktivan prostor, moderno koncipiran radi ispunjenja najrazličitijih potreba građana.\nProstor samog centra naselja ima funkciju centralnog gradskog trga, s primarnom funkcijom pešačke komunikacije i okupljanja stanovnika Babušnice i okoline.\nS obzirom da je ovo centralni prostor, u procesu osmišljavanja i dizajniranja, prostor nije posmatran strogo kao čist gradski trg, već je ostavljen kao višenamenski prostor sa slobodom upotrebe prostora za prolaz, okupljanje, druženje, odmor, kulturne događaje, dečje manifestacije, itd.\nTežilo se tome da se prostor ispred Doma kulture, ispred opštine, ispred hotela Crni vrh i apoteke posmatra kao jedinstven prostor gradskog centra, uprkos tome što je nepovratno podeljen i ispresecan saobraćajnicama. Ujedinjenje ovog četvorodelnog prostora postignuto je jedinstvenim arhitektonskim i oblikovnim izrazom i unificiranim formama koje su primenjivane na celom prostoru. Na taj način, osigurano je da, posle preuređenja, prostor celokupne centralne zone Babušnice odiše sasvim novim duhom.\nPark s širokim pešačkim koridorima\nS obzirom na svoju dominantnu funkciju: preko dana – za predah i osveženje, i večernju – mesto susreta i zadržavanje pretežno mlađih osoba, prostor je dizajnerski i oblikovno osmišljen za ovu namenu, sa širokim pešačkim koridorima, puno mesta za sedenje i okupljanje, nenametljivim formama, pažljivo osvetljen, i, što je najvažnije, sa puno zelenih površina i posebno odabranih vrsta drveća.\nNa uglu parka prema severu, predviđa se česma s pijaćom vodom, dizajnirana tako da dominira vizurom prolaznika – pešaka, a vidljiva je sa kolovoza tako da se nameće i putnicima koji se kreću vozilima.\nPrilaz sa Ulice Saše Ivkovića do stambeno-poslovnog objekta (Uprava za trezor) postaje integrisana stambena ulica, sa koegzistencijom pešačkog i kolskog saobraćaja. Ovakvo rešenje prilaza je dobro s obzirom da se prilaz koristi i kao pešački koridor do teniskih terena i parka, a i kao kolski prilaz do uprave za trezor i do parkinga iza stambene zgrade.\nRadni tim činili su Ivan Đorđević, Milan Zlatković, Danijela Đorđev, Miloš Đorđević i Dušan Đorđević.\nVideo-prezentacija projekta centra Babušnice\nPogledajte i kako će izgledati novi centar Leskovca.\n#babusnica #gradski trg #ivan djordjevic #iveks plus #parkovi #parterno uredjenje


utorak, 12. decembar 2017. | 12:23\nZAGREB - Predsednik Srpskog nacionalnog veća u Hrvatskoj Milorad Pupovac kaže da je asimilacija mlađe populacije Srba u Hrvatskoj izvesnija od očuvanja identiteta.\n„Nama je stalo da Hrvatska i Srbija otpočnu dijalog, jer je odsustvo dijaloga ozbiljna prepreka za očuvanje prava srpske zajednice“, rekao je Pupovac na skupu Srpske akademije nauka i umetnosti.\n„Strategija bi sadržavala mnogo više od deklaracije. Deklaracija ne može sadržavati sve što i strategija, a može proizvesti neku vrstu krive percepcije i krivog viđenja“, pojasnio je Pupovac.\n„Drugi važan korak je da se u Vladi Srbije formira stalno telo, a ne kako se menja vlada da imate ministarstvo ili kancelariju. Takođe, treba da podržava sve institucije koje njene zajednice imaju, ali mislim da treba da razvije sistem Srpske kuće“, rekao je on.\nDa bi se sve to uradilo, pojašnjava, najavljena deklaracija ne sme da se pretvori u „mrtvo slovo na papiru“, već da bude podsticaj Srbiji da preispita svoju postojeću nacionalnu strategiju odnosa sa Srbima u regionu, da popravi ono što ne funkcioniše.\nPredsednik SANU Vladimir Kostić kaže da danas ne postoji mnogo „osećaja za Srbe koji žive van granica Srbije“. On se osvrnuo i na pokušaj Akademije da postane otvorena za sva pitanje, te kaže da je liberalna Akademija teže prihvatljiva u Srbiji, ali i regionu, nego konzervativna Akademija.\n„Neverovatno je da je nama kao društvu, a ne samo nama već čitavom regionu, prihvatljivija jedna nacionalistička, konzervativna akedemija nego akademija koju pokušava da kaže „nismo mi neko ko crta granice, mi smo za pomirenje. Mi pokušvaamo da pruižimo ruku, naša ruka stoji ispružena u regionu, malo se i osušila“, rekao je Kostić.


„Dulitl“, „Sluga“ i „Patrolne šape“ u bioskopu KC Kula\n„Igre bez granica“ i hokejaška utakmica sutra na klizalištu u Kuli\nStreličarski Kup Srbije u Crvenki\nObjavio u 20. januara 2020.\nFilmske premijere za decu i odrasle oživeće na platnu u Kulturnom centru Kula i u ovoj godini. Živopisna obrada čuvene priče o čoveku koji je mogao da priča sa životinjama – „Dulitl“, na programu je u četvrtak, 23. januara od 16 sati i u petak, 24. januara od 18 sati. Film „Sluga“ u kojem glavnu ulogu igra Miloš Biković publika će moći da pogleda u četvrtak, 23. januara od 18 i 20 sati i u petak, 24. januara od 20 sati. Griša (Miloš Biković) prolazi težak put od razmaženog bogataša do čoveka koji ceni mala životna zadovoljstva i vredan rad, koji upoznaje dobre strane pravog prijateljstva i naravno, ljubavi. Takođe, naši mališani će u petak, 24. januara, od 16 sati moći da pogledaju animirani, porodični film „Patrolne šape“. Reč je o šest herojskih štenaca koje predvodi dečak Rajder. Svaka kuca ima svoj talenat i moć. Oni zajedno pokazuju da nijedan posao nije pretežak, nijedno štene nije premalo i edukuju sve uzraste o građanskom ponašanju, društvenim veštinama i rešavanju problema. Cena ulaznice za sve projekcije je 250 dinara.


HP C2P43AE ketridž cena, cene Srbija, prodaja Beograd Novi Sad Niš\nHP C2P43AE ketridž cene\n- HP Mastilo 950XL Black/951XL Cyan/Magenta/Yellow 4-pack Cartridges OJ Pro 8100/8600, C2P43AE... specifikacija\nHP Mastilo 950XL Black/951XL Cyan/Magenta/Yellow 4-pack Cartridges OJ Pro 8100/8600, C2P43AE\nEPonuda nije internet prodavnica već Vam omogućava da brzo i lako nađete HP C2P43AE ketridž po najjeftinijoj ceni. Naš cilj je da kupci budu što bolje informisani o ponudi HP ketridž C2P43AE na tržištu Srbije. Vrlo lako nalazite željeni proizvod za kategoriju Ketridži cene, ne morate da lutate od sajta do sajta za HP Ketridži, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za HP C2P43AE ketridž sa PRODAVCEM. EPonuda ne može da garantuje potpunu tačnost specifikacije i slika za HP C2P43AE ketridž. Pre kupovine, podatke za HP ketridž C2P43AE proverite na sajtu PROIZVOĐAČA.


Volkswagen opoziva 67.000 primeraka modela Caddy - Sandžak Haber - Sandžačke Internet Novine\nNaslovna Mobile Auto Volkswagen opoziva 67.000 primeraka modela Caddy\nVolkswagen opoziva 67.000 primeraka modela Caddy\nKako prenosi Tanjug, nemački proizvođač automobila Folksvagen opoziva oko 67.000 lakih komercijalnih vozila “kedi” širom sveta, proizvedenih između 2012. i 2013. godine. Folksvagen je povukao vozila zbog toga što je moguće da se daljinskim upravljačem za otvaranje vrata pokrene i motor automobila, piše nemački list Velt.\nUstanovljeno je da je moguće upaliti motor automobila daljinskim upravljačem, a ako je vozilo ostavljeno u brzini ono bi moglo samostalno da se pokrene, navodi list.\nKako prenosi agencija Rojters, 67.000 vozila koja će biti opozvana, uključujući i 20.800 automobila u Nemačkoj, čini oko polovine od 132.900 “kedija” prodatih prošle godine u svetu, prema podacima kompanije.\nZbog ovog problema, Folksvagen je već pozvao vlasnike 20.800 vozila u Nemačkoj da dođu u servise, kako bi se uklonila mogućnost paljenja automobila preko daljinskog upravljača namenjenog, inače, samo za otključavanje vozila. Pogođena su vozila proizvedena od sredine 2012. do januara 2013. godine, navodi se u saopštenju. Vlasnicima “kedija” se preporučuje da vozila ne ostavljaju u brzini prilikom parkiranja, već da koriste samo ručnu kočnicu.\nPortparol kompanije je izjavio da je Folksvagen primio reklamacije od kupaca, ali da nema saznanja o nesrećama koje je izazvao taj problem, navodi britanska agencija.\nPrethodni tekstNovi Pazar bolji od Partizana u Beogradu!\nSledeći tekstSDP Priboj obeležio 16 godina postojanja! Prepuna dvorana Doma Kulture – FOTO


Nova pravila: Ograničena upotreba solarijuma\nEvo koji su uslovi\nNa inicijativu dermatovenerologa, i u Srbiji je ograničena upotreba aparata sa solarnim lampama. Mlađi od 18 godina neće moći u solarijum, a na kvarcovanje ne mogu ni oni koji su bolovali od tumora kože ili piju određene vrste lijekova.\nSvi korisnici solarijuma, prema novim pravlima, moraju da daju pristanak u dva primjerka, od kojih jedan zadržava vlasnik solarijuma, a drugi korisnik. Na obrascu se ističe da korisnik na sopstveni rizik koristi solarijum i navode se sva štetna dejstva UV zračenja - od povećanog rizika za rak kože, preko mogućeg oštećenja vida, prevremenog starenja kože, do opekotina, osipa...\n"Inicijativu da se ograniči upotreba solarijuma za mlađe od 18 godina pokrenulo je Udruženje dermatovenerologa Srbije, i dobro je što je ta praksa, na koju se odlučuje sve više zemalja u svijetu, usvojena i kod nas", kaže za "Novosti" profesor dr Lidija Kandolf Sekulović, dermatolog VMA i nacionalni koordinator kampanje "Evromelanom".\nSmatra se da su solarijumi, koje je Svjetska zdravstvena organizacija svrstala u prvu grupu kancerogena, razlog što u svijetu ima više od 450.000 slučajeva melanoma, najtežeg raka kože, a stručnjaci kažu da čak i samo jedan odlazak u solarijum povećava rizik od nastanka te bolesti. Od nje u Srbiji godišnje oboli više od 600 ljudi, od kojih 200 već u trenutku postavljanja dijagnoze ima najtežu formu melanoma. Lekari kažu da je nastanak melanoma kod mladih od 18 do 29 godina u najvećem broju slučajeva posljedica UV zračenja u solarijumu, a pokazalo se da je kod nas upotreba ovih aparata zabrinjavajuće masovna.\nSolarijum uskoro zabranjen za maloljetnike\nTraže zabranu korišćenja solarijuma za maloljetnike